
Európsky parlament,
–	so zreteľom na návrh rozhodnutia Rady (COM(2026)0063),
–	so zreteľom na článok 38 štvrtý odsek Haagskeho dohovoru z roku 1980 o občianskoprávnych aspektoch medzinárodných únosov detí,
	so zreteľom na článok 81 ods. 3 a článok 218 ods. 6 druhý pododsek písm. b) Zmluvy o fungovaní Európskej únie, v súlade s ktorými Rada konzultovala s Európskym parlamentom (C10‑0081/2026),
–	so zreteľom na stanovisko Súdneho dvora[footnoteRef:2], podľa ktorého vyhlásenie o prijatí pristúpenia k Haagskemu dohovoru z roku 1980 o občianskoprávnych aspektoch medzinárodných únosov detí patrí do výlučnej právomoci Európskej únie,  [2:  	Stanovisko Súdneho dvora 1/13 zo 14. októbra 2014, ECLI:EU:C:2014:2303.] 

–	so zreteľom na článok 84 a článok 117 ods. 8 rokovacieho poriadku,
–	so zreteľom na správu Výboru pre právne veci (A10-0157/2026),
1.	schvaľuje oprávnenie pre členské štáty prijať v záujme Európskej únie pristúpenie Kapverd k Haagskemu dohovoru z roku 1980 o občianskoprávnych aspektoch medzinárodných únosov detí;
2.	poveruje svoju predsedníčku, aby postúpila túto pozíciu Rade, Komisii a vládam a parlamentom členských štátov a Stálej kancelárii Haagskej konferencie medzinárodného práva súkromného.

